पाएं अपने शहर की ताज़ा ख़बरें और फ्री ई-पेपरडाउनलोड करें
कस्बे में शनिवार को रामदेवरा थानाधिकारी दलपतसिंह चौधरी ने गश्त के दौरान कस्बे के चाचा चौक स्थित एक दुकान के अंदर सो रहे दुकान के फस्टा को बाहर बुलाकर बुरी तरह से पीटा और फिर उसको वापस दुकान के अंदर भेज दिया। दुकानदार राकेश शर्मा ने बताया की मेरी दुकान के अंदर दुकान की सुरक्षा के लिए लड़का सोता है, जिससे की दुकान का ध्यान रखा जा सके।
शनिवार की दोपहर में दुकान के बाहर सटर बजाने पर लड़का दुकान से बाहर आया तभी रामदेवरा थानाधिकारी दलपतसिंह और अन्य दो पुलिस कर्मचारियों ने डंडे से उसकी पिटाई शुरू कर दी। इससे पहले की वो बोल पाता नीचे बैठे लड़के पर थानाधिकारी ने लात से वार किया। इससे उसके मुंह से खून आ गया। दुकानदार ने बताया अगर दुकान के अंदर न सोए तो चोरी की घटनाएं होती हैं और यहां के स्थानीय नागरिक ना हो पाने के कारण पहले से दुकान के अंदर ही सोते हैं।
एसपी को वीडियो भेज की शिकायत, एसएचओ हो चुके हैं लाइन हाज़िर
रामदेवरा थानाधिकारी गुरुवार को रामदेवरा में एक शादी समारोह में आयोजन में कोरोना गाइड लाइन की पालना ना कर पाने के कारण जैसलमेर पुलिस अधीक्षक ने थानाधिकारी रामदेवरा को लाइन हाज़िर कर दिया था। लेकिन उनकी जगह अभी तक दूसरा कोई थानाधिकारी नहीं लगाने के कारण वह अभी तक रामदेवरा में ही हैं। ऐसे में थानाधिकारी दलपतसिंह तथा उनकी टीम द्वारा निर्दोषों को टारगेट कर परेशान किया जा रहा है।
दुकानों की सुरक्षा के लिए कई व्यापारी सोते हैं दुकान के अंदर
रामदेवरा में दुकानों के बाहर पर्दे लगे होने के कारण कई बाहरी दुकानदार दुकान के अंदर ही सोते हैं। इससे दुकानों की सुरक्षा की जा सके। रामदेवरा में सौंदर्य प्रसाधन और प्रसाद की अधिकतर दुकानें बाहरी दुकानदार किराए पर लेके चलाते हैं। ऐसे में लॉकडाउन के लगने से कई दुकानदार यही रहते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn